|  |  |
| --- | --- |
| **ROKODELSKA PANOGA** | **Izdelovanje igrač**  |
| **POVZETEK**  |
| Otroške igrače so bile nekdaj dragocene in redke, kmečki in delavski otroci so jih povečini naredili iz naravnih materialov sami doma. Posameznice so izdelale punčke iz cunj ali koruznega ličja, občasno so kakšno igračo izdelali posamezni obrtniki. |
| **OPIS PANOGE** |
| V 19. stol. in prvi tretjini 20. stol. so bile kupljene igrače redke in izredno dragocene ter dostopne le meščanskim otrokom. Kmečki otroci in otroci delavskih družin so si igrače izdelali sami iz naravnih materialov. Izdelovanje igrač v preteklosti ni bila samostojna rokodelska panoga, saj so otroci ali starši igrače izdelovali sami. Občasno so kakšno izdelali tudi obrtniki in jo prodajali na sejmih. Kmečki otroci in otroci delavskih družin so si igrače izdelali doma iz naravnih materialov. Znane so bile pastirske igrače, ki so jih otroci sami naredili na paši. Priljubljene so bile piščalke iz vrbovih vej, frače, mlinčki, pa tudi izrezljane živalce iz lesa ali iz drugih naravnih materialov oz. sadežev. Deklice so si preproste punčke izdelale iz cunj ali koruznega ličja. Mehke igrače iz blaga in pliša pa so izdelale mame ali starejše posameznice. V platneno krpo so dale slamo, ličkanje ali žaganje, usta, oči in nos so narisale. Lončarji so izdelali preproste lončene igrače, priljubljene so bile piščalke različnih oblik. V Ribnici so izdelovali lesene stružene igrače, tudi raglje, igrače so občasno izdelali tudi drugi obrtniki: mizarji, kolarji, sodarji, kleparji (npr. kanglice za zalivanje), sedlarji in tapetniki (npr. gugalne konjičke).  |
| **EVALVACIJA PANOGE** |
| **Vidik rokodelskih in obrtniških znanj, spretnosti in veščin**  | Za izdelavo igrač so potrebne ročne spretnosti in ustvarjalnost. |
| **Vidik ohranjanja regionalnih razpoznavnosti in kultur, varstva in bogatenja kulturne dediščine** | Panoga ni vpisana v Register nesnovne kulturne dediščine. Igrače občasno izdelujejo nekateri rokodelci – lončene piščali lončarji, otroške igračke in pripomočke lesostrugarji in rokodelci lesne galanterije, izdelke iz lecta lectarji, pletene in kvačkane igrače ter igračke iz blaga izdelovalke in izdelovalci unikatnih tekstilnih izdelkov. |
| **Vidik identitete in prepoznavnosti**  | Identiteta se povezuje z identiteto različnih rokodelskih panog po pokrajinah Slovenije. |
| **Vidik družbenega in gospodarskega napredka** | Tehnika izdelovanja igrač se spreminja v skladu z razvojem posamezne rokodelske panoge. Prav tako se spreminja motivika igrač. |
| **Vidik učinkov na medgeneracijsko povezovanje in vseživljenjsko učenje** | Izdelovanje je primerno tudi za ranljive skupine. |
| **Vidik učinkov na turizem**  | Igrače so vedno priljubljen in privlačen izdelek tudi v turistični ponudbi. |
| **Viri in literatura** | Križ, Ivica2003, Nazaj v otroški raj : otroške igre in igrače na Dolenjskem : katalog etnološke razstave Tomažič, Tanja1999, Igrače, Zbirka Slovenskega etnografskega muzeja |